open-index/open-wikipedia-markdown huggingface dataset:
บันไดสเปน

thumb|250px|บันไดสเปน
**บันไดสเปน** () เป็นบันไดในกรุงโรม ประเทศอิตาลี ที่เชื่อมระหว่างปียัซซาดีสปัญญากับปียัซซาตรีนีตาเดย์มอนตี เป็นบันไดที่กว้างที่สุดและยาวที่สุดในทวีปยุโรป มีขั้นบันไดทั้งหมด 138 ขั้น ออกแบบโดยสถาปนิกชาวอิตาลี ฟรันเชสโก เด ซังค์ติส (Francesco de Sanctis) กับอาเลสซันโดร สเปคคี (Alessandro Specchi) สร้างขึ้นในระหว่างปี ค.ศ. 1723-1725 ด้วยเงินจากกองทุนมรดกของนักการทูตฝรั่งเศส เอเตียน เกฟีเย (Étienne Gueffier)  

## ปียัซซาดีสปัญญา

ปียัซซาดีสปัญญา ลานด้านหน้าบันไดสเปน กลางลานมีฟอนตานาเดลลาบาร์คัชชา น้ำพุแบบอย่างบาโรกยุคต้นรูปทรงเรือโบราณตั้งโดดเด่น สร้างขึ้นในปี 1627-1629 ผลงานของนักประติมากรชื่อดัง ปีเยโตร แบร์นีนี บิดาของ จัน โลเรนโซ แบร์นีนี ประติมากรและสถาปนิกบาโรกที่มีชื่อเสียงโด่งดังยิ่งกว่าผู้พ่อ ตามตำนานว่า พระสันตะปาปาอูร์บาโนที่ 8 มีดำริให้สร้างจำลองจากเรือที่ถูกพัดพามาจากแม่น้ำไทเบอร์ตอนน้ำท่วม 

ที่มุมขวาของเชิงบันได จะเห็นอาคารที่เคยเป็นสถานที่พำนักอาศัยของจอห์น คีตส์ กวีชาวอังกฤษ จนกระทั่งเสียชีวิตในปี ค.ศ. 1821 ปัจจุบันเป็นพิพิธภัณฑ์ Keats-Shelley Memorial House เพื่อรำลึกถึงคีตส์และเพอร์ซี บิช เชลลี และยังเป็นหอจดหมายเหตุรวบรวมผลงานสำคัญ รวมทั้งต้นฉบับและงานเขียนของกวีในยุคโรแมนติกอีกหลายท่าน  

ในสมัยฟื้นฟูศิลปวิทยา จัตุรัสแห่งนี้เป็นสถานที่ยอดนิยมของนักท่องเที่ยว เป็นแหล่งรวมศิลปินและนักเขียน และเรียงรายด้วยโรงแรมและที่พักอาคารหรู 

เทศบาลกรุงโรมได้ออกกฎระเบียบห้ามรับประทานอาหารบริเวณบันไดแห่งนี้ แต่นักท่องเที่ยวส่วนใหญ่ยังคงชอบที่จะนั่งพูดคุยกัน รับประทานทานอาหาร ดื่มน้ำ และเครื่องดื่มต่าง ๆ อยู่เสมอ หลายครั้งมีการเล่นดนตรี การแสดงเปิดหมวกของเหล่าศิลปินจำเป็น ช่วยสร้างบรรยากาศของที่นี่ให้ครึกครื้นและคราคร่ำด้วยผู้คน

## อ้างอิง

## แหล่งข้อมูลอื่น
* ภาพยนตร์เสมือนจริงและอัลบั้มภาพ
* รายละเอียดและภาพถ่ายโดย Giuseppe Vasi

หมวดหมู่:สถานที่ท่องเที่ยวในประเทศอิตาลี
หมวดหมู่:สถาปัตยกรรมบาโรกในโรม
หมวดหมู่:สิ่งก่อสร้างในโรม
วิชวลบอยแอดวานซ์

right|ไอคอนของโปรแกรมวิชวลบอยแอดวานซ์
วิชวลบอยแอดวานซ์ (อังกฤษ:VisualBoyAdvance) เป็นโปรแกรมอีมิวเลเตอร์สำหรับเล่นเกมของเกมบอยทุกชนิด ซึ่งนิยมใช้กันอย่างแพร่หลายทั่วโลก โดยในปัจจุบันนั้นได้พัฒนามาเป็นรุ่นที่ 1.8.0 beta 3 แล้ว

## วิวัฒนาการของวิชวลบอยแอดวานซ์

หมวดหมู่:ซอฟต์แวร์เสรี
สะพานบรุกลิน

**สะพานบรุกลิน** () เป็นสะพานแขวนขึงในนครนิวยอร์ก ทอดข้ามแม่น้ำอีสต์ระหว่างเขตแมนแฮตตันและบรุกลิน เปิดใช้งานเมื่อ 24 พฤษภาคม ค.ศ. 1883 สะพานบรุกลินเป็นสะพานข้ามแม่น้ำอีสต์แห่งแรก และยังเป็นสะพานแขวนที่ยาวที่สุดในโลกเมื่อแรกเปิดใช้งาน โดยมีช่วงสะพานหลักยาว  และระดับความสูงของพื้นสะพาน  เหนือระดับน้ำทะเลปานกลาง เดิมสะพานแห่งนี้มีชื่อเรียกว่า **สะพานนิวยอร์กและบรุกลิน** หรือ **สะพานอีสต์ริเวอร์** แต่ได้รับการเปลี่ยนชื่ออย่างเป็นทางการเป็นสะพานบรุกลินใน ค.ศ. 1915

ข้อเสนอสำหรับการสร้างสะพานเชื่อมระหว่างแมนแฮตตันและบรุกลินมีขึ้นครั้งแรกในช่วงต้นศตวรรษที่ 19 แผนเหล่านี้พัฒนามาเป็นสิ่งที่เราเรียกว่าสะพานบรุกลิน ในปัจจุบัน ซึ่งออกแบบโดยจอห์น เอ. โรบลิง หัวหน้าวิศวกรของโครงการคือวอชิงตัน โรบลิง บุตรของเขา ซึ่งมีส่วนร่วมในการออกแบบเพิ่มเติม โดยได้รับความช่วยเหลือจากภรรยาของเขา เอมิลี วอร์เรน โรบลิง การก่อสร้างเริ่มขึ้นใน ค.ศ. 1870 และอยู่ภายใต้การดูแลของ New York Bridge Company ซึ่งอยู่ภายใต้การควบคุมของกลุ่มการเมืองแทมมานีฮอล (Tammany Hall) ข้อโต้แย้งมากมายและความแปลกใหม่ของการออกแบบทำให้โครงการยืดเยื้อออกไปกว่าสิบสามปี หลังเปิดใช้งาน สะพานบรุกลินผ่านการปรับเปลี่ยนหลายครั้ง โดยเคยรองรับรถม้าลากและรถไฟยกระดับจนถึง ค.ศ. 1950 เพื่อบรรเทาปัญหาการจราจรที่เพิ่มขึ้น จึงมีการสร้างสะพานและอุโมงค์เพิ่มเติมข้ามแม่น้ำอีสต์ ด้วยสภาพที่เสื่อมโทรมลงอย่างค่อยเป็นค่อยไป สะพานบรุกลินจึงได้รับการปรับปรุงหลายครั้ง รวมถึงในช่วงทศวรรษ 1950, 1980 และ 2010

สะพานบรุกลินเป็นสะพานที่อยู่ทางใต้สุดในบรรดาสะพานสำหรับยานพาหนะสี่แห่งที่เชื่อมต่อโดยตรงระหว่างเกาะแมนแฮตตันกับเกาะลอง โดยมีสะพานแมนแฮตตัน สะพานวิลเลียมสเบิร์ก และสะพานควีนส์โบโรอยู่ทางเหนือ  อนุญาตเฉพาะรถยนต์นั่ง คนเดินเท้า และจักรยานเท่านั้น สะพานบรุกลินเป็นสถานที่ท่องเที่ยวสำคัญนับตั้งแต่เปิดทำการ และกลายเป็นสัญลักษณ์ของนครนิวยอร์ก ตลอดหลายปีที่ผ่านมา สะพานแห่งนี้ถูกใช้สำหรับการแสดงผาดโผนและกิจกรรมต่าง ๆ รวมถึงอาชญากรรม การโจมตี และการก่อกวนหลายครั้ง สะพานบรุกลินได้รับการประกาศให้เป็นสิ่งสำคัญทางประวัติศาสตร์แห่งชาติ เป็นสิ่งที่สำคัญของนครนิวยอร์ก และเป็นสิ่งสำคัญทางวิศวกรรมโยธาแห่งชาติ

## อ้างอิง

บรุกลิน
บรุกลิน
บรุกลิน
หมวดหมู่:สิ่งก่อสร้างในนครนิวยอร์ก
หมวดหมู่:บรุกลิน
หมวดหมู่:แมนแฮตตัน
บรุกลิน
เทวไท

**เทวไท** หรือ**เทพไท** เป็นบุคคลประเภทหนึ่งทำหน้าที่คล้ายพราหมณ์ หรือปุโรหิต ในลัทธิฟ้าหลวงของชาวอาหม  ซึ่งเป็นผู้ประกอบพิธีกรรมต่างๆ ให้แก่ชาวบ้านชาวเมือง พร้อมกันนั้นก็ ทำหน้าที่ เป็นผู้จารึก และทำตำนานของอาหมด้วย บุคคลประเภทนี้เรียกว่า "เทวไท" หรือ "เทพไท" นี้ซึ่งยังมีเหลืออยู่ในปัจจุบันนี้ และเทวไทบางคนยังสามารถพูด หรือสื่อสารด้วยภาษาอาหม ภาษาของชาวอาหมเองซึ่งสูญหายไปนานแล้ว
หมวดหมู่:ชาวอาหม
แลตช์

**แลตช์** () อาจหมายถึง
* สลักกลอน
* แลตช์ (อิเล็กทรอนิกส์)
ไทยลีก ฤดูกาล 2547/48

**ไทยลีก 2547/48** เป็นการแข่งขัน ไทยพรีเมียร์ลีก จัดขึ้นเป็นครั้งที่ 9 มีทีมเข้าร่วมการแข่งขันจำนวน 10 ทีม ทำการแข่งขันตั้งแต่ วันอาทิตย์ที่ 28 พฤศจิกายน พ.ศ. 2547 ถึง วันเสาร์ที่ 7 พฤษภาคม พ.ศ. 2548 โดยสองทีมอันดับสุดท้ายจะตกชั้นไปเล่นใน ไทยลีกดิวิชัน 1 โดยอัตโนมัติ อันดับที่ 8 จะต้องไปเพลย์ออฟเลื่อนชั้น/ตกชั้นกับ สโมสรที่จบอันดับที่ 3 ใน ไทยลีกดิวิชัน 1 

## สโมสรที่เข้าร่วมการแข่งขัน

## ตารางคะแนน

## รอบเพลย์ออฟ ขึ้นชั้น/ตกชั้น

ทีมอันดับที่ 8 ต้องเล่น เพลย์ออฟ ขึ้นชั้น/ตกชั้น กับทีมอันดับ 3 ของ ไทยลีกดิวิชัน 1 

นัดแรก

----
นัดที่สอง

* ธนาคารกรุงเทพ ได้เล่นระดับไทยลีกต่อไป

## รางวัลประจำฤดูกาล
### ผู้ฝึกสอนยอดเยี่ยมประจำปี

*  โฌแซ อัลวิส บอร์ฌิส - พนักงานยาสูบ

### ผู้เล่นยอดเยี่ยมประจำปี
*  โจเซ่ คาร์ลอส ดา ซิลวา - พนักงานยาสูบ

### ผู้ทำประตูสูงสุด
**10 ประตู**
* ศรายุทธ ชัยคำดี - การท่าเรือแห่งประเทศไทย
* ศุภกิจ จินะใจ - การไฟฟ้าส่วนภูมิภาค

## อ้างอิง

หมวดหมู่:ไทยลีกแบ่งตามฤดูกาล
หมวดหมู่:ฟุตบอลไทยในปี พ.ศ. 2547
หมวดหมู่:ฟุตบอลไทยในปี พ.ศ. 2548
เสริมลาภ วสุวัต

**เสริมลาภ วสุวัต** หรือที่รู้จักในนาม ดร.เสริมลาภ วสุวัต ประธานชมรมผู้รักบัวแห่งประเทศไทย กรรมการผู้ทรงคุณวุฒิในคณะกรรมการพันธุ์พืชในรัฐบาล เกรียงศักดิ์ ชมะนันทน์ ผู้เชี่ยวชาญพรรณไม้ประเภท บัว  มีผลงานด้านวิชาการ คิดค้นผสมพันธุ์สายพันธุ์ใหม่ ๆ มากมาย ดูแลปลูกบัวพันธุ์ต่าง ๆ ให้กับวังสระปทุม 

เกิดเมื่อวันที่ 22 สิงหาคม พ.ศ. 2473 ที่กรุงเทพมหานคร เป็นบุตรของ พล.จ.หลวงประเสริฐศัสตราวุธ (ลาภ วสุวัต) และ นางทองสุก วสุวัต ชีวิตส่วนตัวสมรสกับ นางศศิธร (นามสกุลเดิม: มุตตามระ) วสุวัต  มีบุตรชายหญิงอย่างละคน

ดร.เสริมลาภ จบการศึกษาระดับปริญญาตรีจากมหาวิทยาลัยเกษตรศาสตร์ สาขากสิกรรมและสัตวบาล, ปริญญาโท พืชไร่ พืชสวนมหาวิทยาลัยมิสซิสซิปปี และปริญญาเอกโรคพืช พันธุ์ศาสตร์ มหาวิทยาลัยวิสคอนซิน ประเทศสหรัฐอเมริกา เริ่มรับราชการเป็นผู้เชี่ยวชาญกรมวิชาการเกษตรเมื่อปี พ.ศ. 2502 ด้านพืชผัก, พืชหัว, พืชเส้นใย, พืชน้ำมัน และยางพาราตามลำดับ  และเป็นอาจารย์พิเศษ คณะเกษตร มหาวิทยาลัยเกษตรศาสตร์

สนใจเรื่องบัวในปี พ.ศ. 2521 เพราะที่บ้านปลูกไม้ดอกขาย ทั้งหน้าวัว, หวาย และดอกไม้ต่างประเทศพวกแกลดิโอลัส แอสเตอร์ แต่ตอนหลังไม่มีเวลาดูแลรักษา เลยลงเอยที่บัว ซึ่งกลายมาเป็นผลงานต่าง ๆ มากมาย

ดร.เสริมลาภ วสุวัต ถึงแก่กรรมเมื่อวันที่ 12 เมษายน พ.ศ. 2557 ด้วยอาการปอดติดเชื้ออย่างรุนแรง สิริอายุได้ 83 ปี พิธีพระราชเพลิงศพมีขึ้น ณ เมรุวัดชลประทานรังสฤษดิ์ อำเภอปากเกร็ด จังหวัดนนทบุรี ในวันที่ 13 กรกฎาคม พ.ศ. 2557 โดยมี สมเด็จพระเทพรัตนราชสุดาฯ สยามบรมราชกุมารี เสด็จเป็นองค์ประธาน

## เครื่องราชอิสริยาภรณ์

## อ้างอิง

* เกษตรกรคนเก่ง : "ดร.เสริมลาภ วสุวัต" ปรมาจารย์แห่ง "บัว"

## แหล่งข้อมูลอื่น
*สดใสกับบัวหลวงสีเหลือง ราชินีพืชน้ำจากผลงาน วิจัยของไทย 
*เว็บไซต์ส่วนตัว

หมวดหมู่:เกษตรกร
หมวดหมู่:บุคคลจากคณะเกษตร มหาวิทยาลัยเกษตรศาสตร์
หมวดหมู่:บุคคลจากมหาวิทยาลัยวิสคอนซิน แมดิสัน
หมวดหมู่:ข้าราชการพลเรือนชาวไทย
หมวดหมู่:ผู้ได้รับปริญญากิตติมศักดิ์จากมหาวิทยาลัยเกษตรศาสตร์
หมวดหมู่:นักพฤกษศาสตร์
หมวดหมู่:บุคคลจากกรุงเทพมหานคร
หมวดหมู่:อาจารย์คณะเกษตรศาสตร์
หมวดหมู่:เสียชีวิตจากโรคปอด
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเหรียญจักรพรรดิมาลา
หมวดหมู่:ผู้ได้รับเหรียญรัตนาภรณ์ ภ.ป.ร.4
ปูนปั้น

**ปูนปั้น** เป็นสิ่งประดิษฐ์จากวัสดุประเภทปูนโดยผสมกับวัสดุมวลรวมอื่นเช่นทราย น้ำ เป็นต้น จะทำการประดิษฐ์ในขณะที่วัสดุผสมนั้นเปียก และจะแข็งตัวเมื่อแห้ง จัดเป็นศิลปะประเภทประติมากรรม แต่มีข้อแตกต่างกับประติมากรรมทั่วไป คือประดิษฐ์จากวัสดุประเภทปูนเท่านั้น มักใช้เป็นส่วนประดับตกแต่งของอาคาร อนุสาวรีย์ ฯลฯ

## ประเภทของปูนปั้น
ประเภทของปูนปั้นสามารถแบ่งประเภทได้เช่นเดียวกับประติมากรรม คือ
* **ปูนปั้นแบบนูนต่ำ** ตัวอย่างเช่นลวดลายประดับตามผนังอาคารต่าง ๆ
* **ปูนปั้นแบบนูนสูง** ตัวอย่างเช่นลวดลายประดับหน้าบันโบสถ์ และวิหาร
* **ปูนปั้นแบบลอยตัว** ตัวอย่างเช่น คันทวย ฯลฯ

## แหล่งข้อมูลอื่น
* ปูนปั้น สกุลช่างเมืองเพชร

หมวดหมู่:สถาปัตยกรรมไทย
หมวดหมู่:สถาปัตยกรรม
บัวแก้ว (แก้ความกำกวม)

**บัวแก้ว** อาจหมายถึง 
* กระทรวงการต่างประเทศ (ประเทศไทย) บ้างก็เรียกว่ากระทรวงบัวแก้ว
* แว่นแก้ว พืชน้ำชนิดหนึ่ง บ้างก็เรียกว่าบัวแก้ว
* วรรณา บัวแก้ว นักกีฬาวอลเลย์บอลหญิงทีมชาติไทย 

## ดูเพิ่ม
* บัว (แก้ความกำกวม)
การแกะสลัก (แก้ความกำกวม)

**การแกะสลัก** () หมายถึงการสกัด เจียร ถาก ตัด แต่ง ดุน ขูด หรือขีดวัสดุบางชนิด ให้เกิดสิ่งประดิษฐ์หรือลวดลายที่สวยงามตามที่ออกแบบสร้างสรรค์ไว้ มีจุดประสงค์เพื่อใช้เป็นงานศิลปะหรืองานตกแต่ง
* การแกะสลักไม้
* การแกะสลักหิน
** ศิลปะสกัดหิน (petroglyph)
* การแกะสลักงาช้าง
* การแกะสลักกระดูก
* การแกะสลักน้ำแข็ง
* การแกะสลักผักผลไม้

## ดูเพิ่ม
* การแกะลายหรือการจารึก (engraving)
ไทยแลนด์พรีเมียร์ลีก ฤดูกาล 2549

**ไทยแลนด์พรีเมียร์ลีก 2549** เป็นการแข่งขัน ไทยพรีเมียร์ลีก จัดขึ้นเป็นครั้งที่ 10 มีทีมเข้าร่วมการแข่งขันจำนวน 12 ทีม ทำการแข่งขันตั้งแต่ วันเสาร์ที่ 28 มกราคม พ.ศ. 2549 ถึง วันอาทิตย์ที่ 2 กรกฎาคม พ.ศ. 2549 โดยปีนี้เป็นปีแรกที่มีสโมสรจาก โปรวินเชียลลีก เข้าร่วมการแข่งขัน (ทีมชนะเลิศและรองชนะเลิศจากโปรลีก 2548 ได้แก่ สโมสรชลบุรี และสโมสรสุพรรณบุรี
) เมื่อจบการแข่งขันในฤดูกาลนี้ไม่มีทีมใดต้องตกชั้น เนื่องจากอยู่ในระหว่างการปรับโครงสร้างลีก

## ภาพรวมก่อนการแข่งขัน
ในฤดูกาลนี้ มีการเปลื่ยนแปลงกฎการแข่งขัน เพื่อให้สอดคล้องกับการรวมลีกในอนาคต จึงทำให้ในฤดูกาลนี้จะไม่การเพลย์ออฟเลื่อนชั้น-ตกชั้น รวมไปถึงไม่มีสโมสรตกชั้นในฤดูกาลนี้ 

## สโมสรที่เข้าร่วมการแข่งขัน

## ตารางคะแนน

## ผู้ทำประตูสูงสุด

*สิ้นสุดเมื่อ [[2 กรกฎาคม]] [[พ.ศ. 2549]]*

**12 ประตู**
* พิพัฒน์ ต้นกันยา - (บีอีซี เทโรศาสน)
**9 ประตู**
* ธงไชย รัฐไชย - (สุพรรณบุรี)
* ขวัญชัย เฟื่องประกอบ - (พนักงานยาสูบ)
**8 ประตู**
*  Gnomagnon Zaby - (ธนาคารกรุงเทพ)
**7 ประตู**
* พิภพ อ่อนโม้ - (ชลบุรี)
* อุบล ไก่แก้ว - (มหาวิทยาลัยกรุงเทพ)
* ศุภกิจ จินะใจ - (การไฟฟ้าส่วนภูมิภาค)
**6 ประตู**
* นิรุตน์ คำสวัสดิ์ - (การท่าเรือฯ)
*  โคเน่ กาเซ็ม - (โอสถสภา เอ็ม-150)

## ใบเหลือง-ใบแดง
*สิ้นสุดเมื่อ [[2 กรกฎาคม]] [[พ.ศ. 2549]]*
### ใบเหลืองมากที่สุด
*  Kone Lacina - (ชลบุรี) (9 ใบ)
### ใบแดงมากที่สุด
*  Kone Brahima - (โอสถสภา เอ็ม-150) (2 ใบ)

## รางวัลประจำฤดูกาล
### ผู้ฝึกสอนยอดเยี่ยมประจำปี
* สมชาย ทรัพย์เพิ่ม - มหาวิทยาลัยกรุงเทพ
### ผู้เล่นยอดเยี่ยมประจำปี
* ปุณณรัตน์ กลิ่นสุคนธ์ - มหาวิทยาลัยกรุงเทพ

## อ้างอิง

หมวดหมู่:ไทยลีกแบ่งตามฤดูกาล
หมวดหมู่:ฟุตบอลไทยในปี พ.ศ. 2549
พระยาดำรงแพทยาคุณ (ชื่น พุทธิแพทย์)

ศาสตราจารย์อุปการคุณ พลตรี **พระยาดำรงแพทยาคุณ (ชื่น พุทธิแพทย์)** (31 ธันวาคม พ.ศ. 2424 – 16 กรกฎาคม พ.ศ. 2496) เป็นนายทหารบกและแพทย์ชาวไทย

พระยาดำรงแพทยาคุณเป็นบุตรของจมื่นศรีโภคา (ฟัก) กับนางศรีโภคา (พอก) สำเร็จการศึกษาแพทย์ประกาศนียบัตรจากประเทศอังกฤษ สมาชิกแห่งราชวิทยาลัยศัลยแพทย์ และอนุสมาชิกแห่งราชวิทยาลัยอายุรแพทย์ ประเทศอังกฤษ สมรสกับคุณหญิงเพิ่ม (วัชราภัย) เมื่อวันที่ 16 สิงหาคม พ.ศ. 2458 โดยมีสมเด็จพระอนุชาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ เสด็จมาเป็นประธานในพิธีมงคลสมรส พระยาดำรงแพทยาคุณได้รับพระราชทานบรรดาศักดิ์ตั้งแต่หลวงศักดาพลรักษ์ พระยาศักดาพลรักษ์ และพระยาดำรงแพทยาคุณเมื่อ พ.ศ. 2466 มีบุตร 7 คน และสมรสครั้งที่สองกับคุณหญิงสมานใจ มีบุตร-ธิดา 6 คน

พระยาดำรงแพทยาคุณเป็นคณบดีคณะแพทยศาสตร์โรงพยาบาลจุฬาลงกรณ์คนแรก

## ประวัติการทำงาน
* นายแพทย์ผู้ถวายการรักษาพระอาการประชวร พระบาทสมเด็จพระมงกุฎเกล้าเจ้าอยู่หัว ก่อนสวรรคต 
* นายแพทย์ผู้ถวายพระประสูติกาลสมเด็จพระเจ้าบรมวงศ์เธอ เจ้าฟ้าเพชรรัตนราชสุดา สิริโสภาพัณณวดี กรมพระนครปฐมบรมขัตติยานี มหาธีรราชธิดา พระราชธิดาพระองค์เดียวในพระบาทสมเด็จพระมงกุฎเกล้าเจ้าอยู่หัว  
* ผู้ร่วมก่อตั้งแพทยสมาคมแห่งประเทศไทย และสภานายกแพทยสมาคมแห่งประเทศไทย ระหว่างปี พ.ศ. 2468-2472 
* ผู้ก่อตั้งสมาคมพยาบาลแห่งประเทศไทยฯ 
* ริเริ่มออก "จดหมายเหตุทางแพทย์ของสภากาชาดสยาม" ซึ่งเป็นวารสารการแพทย์ของไทยเล่มแรกเมื่อปี พ.ศ. 2461 ปัจจุบันคือ วารสารจดหมายเหตุทางการแพทย์ แพทยสมาคมแห่งประเทศไทย (จพสท)
* ผู้สอนและบัญญัติศัพท์ นิติเวชวิทยาคนแรกของประเทศ 
* ผู้อำนวยการกองบรรเทาทุกข์ สภากาชาดสยาม คนแรก เมื่อปี พ.ศ. 2463 (ปัจจุบันคือ สำนักงานบรรเทาทุกข์และประชานามัยพิทักษ์ สภากาชาดไทย) 
* ร่วมก่อตั้งและเป็นคณบดี คณะแพทยศาสตร์โรงพยาบาลจุฬาลงกรณ์ท่านแรก และรักษาการหัวหน้าแผนกศัลยศาสตร์ คณะแพทยศาสตร์โรงพยาบาลจุฬาลงกรณ์
* กรรมการสภากาชาดไทย 
* กรรมการผู้ทรงคุณวุฒิ มหาวิทยาลัยแพทยศาสตร์

## ยศ

* – นายร้อยโท
* 28 เมษายน 2458 – นายร้อยเอก

## เครื่องราชอิสริยาภรณ์

## อ้างอิง

## แหล่งข้อมูลอื่น

หมวดหมู่:บุคคลจากคณะแพทยศาสตร์โรงพยาบาลจุฬาลงกรณ์ มหาวิทยาลัยแพทยศาสตร์‎
ดำรงแพทยาคุณ
ดำรงแพทยาคุณ
ดำรงแพทยาคุณ
หมวดหมู่:ผู้ได้รับเหรียญ ร.ด.ม.(ศ)‎
หมวดหมู่:ผู้ได้รับเหรียญรัตนาภรณ์ ภ.ป.ร.2
หมวดหมู่:สกุล ณ สงขลา
ขันติ

**ขันติ** ()  หรือ **กษานติ** () หมายถึง การรักษาปกติภาวะของตนไว้ได้ ไม่ว่าจะถูกกระทบกระทั่งด้วยสิ่งอันเป็นที่พึงปรารถนา หรือไม่พึงปรารถนาก็ตาม มีความมั่นคงหนักแน่นเหมือนแผ่นดิน ซึ่งไม่หวั่นไหว ไม่ว่าจะมีคนเทอะไรลงไป ของเสีย ของหอม ของสกปรกหรือของดีงามก็ตาม

## ลักษณะความอดทนที่ถูกต้อง
# อดทนถอนตัวหรือหลีกเลี่ยงจากความชั่วให้ได้
# อดทนทำความดีต่อไป
# อดทนรักษาใจไว้ไม่ให้เศร้าหมอง

## ประเภทของความอดทน
ความอดทนแบ่งตามเหตุที่มากระทบได้เป็น 4 ประเภทคือ
# **อดทนต่อความลำบากตรากตรำ** เป็นการอดทนต่อสภาพธรรมชาติ ดินฟ้าอากาศ ความหนาว ความร้อน
# **อดทนต่อทุกขเวทนา** เป็นการอดทนต่อการเจ็บไข้ได้ป่วยความไม่สบายกายของเราเอง ความปวด ความเมื่อย
# **อดทนต่อความเจ็บใจ** เป็นการอดทนต่อความโกรธ ความไม่พอใจ ความขัดใจ อันเกิดจากคำพูดที่ไม่ชอบใจ กิริยามารยาทที่ไม่งาม บางคนเพียงถูกคนโน้นกระทบที คนนี้กระแทกที เขาว่าหน่อยค่อนขอดนิด ก็อึดอัดเจ็บใจบางคนทนต่อความเจ็บใจได้บ้าง เพราะเขาเป็นผู้บังคับบัญชาของตน ถึงจะทนไม่ได้ก็ต้องทน การทนอย่างนี้ได้ถือว่ายังไม่เรียกว่า ขันติบางคนทนต่อความเจ็บใจ ต่อคำพูดของคนในระดับเดียวกัน พรรคพวกเพื่อนฝูงในที่ทำงานเดียวกันได้ถือว่า มีขันติระดับปานกลางส่วนคนที่มีขันติ จริง ๆ นั้น ต้องทนต่อการกระทบกระเทียบ เปรียบเปรย การทำให้เจ็บอกเจ็บใจ จากคนใต้บังคับบัญชาหรือผู้ต่ำกว่าได้ ในการทำงานนั้น เราต้องมีการติดต่อกับบุคคลหลายประเภท เพราะแต่ละคนมีการฝึกฝนตนเองต่างกัน ถ้าหากไม่มีขันติแล้ว ก็ไม่อาจจะทำงานให้ออกมาดีได้อย่างเป็นสุข ทั้งบางครั้งยังอาจทำให้มีเรื่องเดือดร้อนมาสู่ตัวเองอีกด้วย
# **อดทนต่ออำนาจกิเลส** เป็นการอดทนต่ออารมณ์อันน่าใคร่น่าเพลิดเพลินใจ อดทนต่อสิ่งที่เราอยากทำ แต่ไม่สมควรทำในที่นี้มุ่งหมายถึง การไม่เอาแต่ใจตัว ไม่ยอมปล่อยตัวตามกระแสโลก ความเพลิดเพลิน เช่น ความสนุกสนาน การเที่ยวเตร่ ความฟุ้งเฟ้อต่าง ๆ หรือการได้ผลประโยชน์ในทางที่ไม่ควร เป็นต้น

กิเลสเป็นเชื้อโรคร้ายที่ฝังอยู่ในตัวเรามาตั้งแต่เกิด เวลามันกำเริบขึ้นมา จะคอยบีบคั้น บังคับให้เราทำความชั่วต่าง ๆ โดยไม่มีความละอาย แล้วพอเราไปทำเข้า กิเลสก็ทำให้เราได้รับทุกข์ เป็นความเดือดร้อนมากมาย เป็นเหตุให้เราต้องมานั่งตำหนิตนเองในภายหลัง

อบายมุข เป็นสิ่งเร้าภายนอกที่คอยกระตุ้นกิเลสให้กำเริบ และลุกลามอยู่ภายในใจ จนกลายเป็นนิสัยที่ไม่ดี หรือสันดานชั่ว ๆ ที่แก้ไขได้ยาก บุคคลบางคนทนต่อความลำบากตรากตรำได้ ทนต่อทุกข์เวทนาได้ ทนต่อความเจ็บใจจากผู้ใต้บังคับบัญชา แต่ที่ทนได้ยากที่สุดคือ ทนต่ออำนาจกิเลส หรือ การอดทนต่อความอยากนั่นเอง

ตัวอย่างเช่น ผู้ชายบางคน ทนแดดทนฝน ทนได้สารพัด แม้ที่สุด เขาเอาเงินมาติดสินบนก็ไม่ยอมรับ เอาปืนมาขู่จะฆ่าบังคับ จะให้ทำผิด ก็ไม่ยอมก้มหัว แต่พอเจอสาว ๆ สวย ๆ มาออดอ้อนเอาใจเข้าหน่อย ก็เผลอใจไปหมดทุกอย่าง อะไรที่ผิดก็ยอมทำ ไม่ว่าจะ ผิดกฎหมาย ผิดศีล หรือผิดธรรมก็ตาม ถ้าหากเป็นเช่นนี้แล้วก็ยากที่จะสร้างตัวขึ้นมาได้

## แหล่งข้อมูลอื่น
* มงคลชีวิต 38 ประการ

หมวดหมู่:หลักธรรมของศาสนาพุทธ
หมวดหมู่:คำศัพท์ศาสนาพุทธ
เกล็ดหิมะค็อค

right|thumb|เกล็ดหิมะค็อคที่ได้จากการสร้าง 4 ขั้นแรก

**เกล็ดหิมะค็อค** หรือ **ดาวค็อค** () เป็นเส้นโค้งทางคณิตศาสตร์ และเป็นเส้นโค้งแฟร็กทัลแรก ๆ ที่ได้บรรยายไว้ เกล็ดหิมะค็อคปรากฏในบทความชื่อภาษาฝรั่งเศส *Sur une courbe continue sans tangente, obtenue par une construction géométrique élémentaire* ซึ่งแปลว่า *เกี่ยวกับเส้นโค้งต่อเนื่องที่ไม่มีเส้นตั้งฉาก สร้างได้จากเรขาคณิตพื้นฐาน* โดย เฮลเก ฟอน ค็อค (Helge von Koch) นักคณิตศาสตร์ชาวสวีเดน

## วิธีการสร้าง
เกล็ดหิมะค็อคสร้างจากรูปสามเหลี่ยมด้านเท่า โดยในแต่ละขั้นจะมีการดัดแปลงเส้นตรงแต่ละส่วนของรูปดังต่อไปนี้
# แบ่งเส้นตรงออกเป็นสามส่วนเท่า ๆ กัน
# วาดสามเหลี่ยมด้านเท่าให้มีฐานตรงกับของส่วนกลางในข้อ 1 และสามเหลี่ยมมียอดชี้ออกด้านนอก
# ลบเส้นตรงส่วนที่เป็นฐานของสามเหลี่ยมในข้อ 2 ออก
ถ้าแก้ไขตามกฎเกณฑ์ข้างต้นไปเรื่อย ๆ ในที่สุดรูปที่ได้จะเข้าใกล้เกล็ดหิมะค็อค

ถ้าหากเริ่มต้นดัดแปลงจากเส้นตรงแทนที่จะเป็นรูปสามเหลี่ยม ผลลัพธ์ที่ได้จะเรียกว่า**เส้นโค้งค็อค** (Koch curve) เส้นโค้งค็อค จัดเป็นเส้นโค้งเดอแรม (de Rham curve) ชนิดหนึ่ง

## คุณสมบัติ
เกล็ดหิมะค็อคมีความยาวเป็นอนันต์เนื่องจากในแต่ละขั้นของการวาด เส้นตรงจะถูกแบ่งเป็นสามส่วน ส่วนที่อยู่ตรงกลางถูกแทนที่ด้วยเส้นตรงสองเส้น ทำให้ความยาวเพิ่มขึ้นเป็น 4/3 ของความยาวเดิม ถ้าผ่านไป *n* ขั้นจะมีความยาวเป็น (4/3)n เท่า และเมื่อ *n* เข้าสู่อนันต์ ทำให้ความยาวเป็นอนันต์ด้วย

เส้นโค้งค็อค มีมิติแฟร็กทัลเท่ากับ log 4/log 3 ≈ 1.26 ซึ่งมากกว่ามิติของเส้นตรงแต่น้อยกว่ามิติของเส้นโค้งพีอาโน (Peano space-filling curve) เส้นโค้งค็อคต่อเนื่องทุกจุดแต่ไม่สามารถหาอนุพันธ์ได้เลย

พื้นที่ภายในของเกล็ดหิมะค็อคเท่ากับ \frac{2\sqrt{3}s^2}{5} โดยที่ *s* เป็นความยาวของด้านของสามเหลี่ยมเดิม ดังนั้นเกล็ดหิมะค็อคเป็นเส้นตรงความยาวอนันต์ซึ่งล้อมรอบพื้นที่ที่มีขนาดจำกัด

## ในระบบ L
เส้นโค้งค็อค สามารถอธิบายโดยใช้การเขียนระบบ L ดังนี้ 

:**ตัวอักษร** : F
:**ค่าคงที่** : +, −
:**เริ่มต้น** : F++F++F
:**กฎการแปลง**:
:F &rarr; F−F++F−F 

โดยที่ *F* แทน "ลากเส้นไปข้างหน้า", *+* แทน "เลี้ยวขวา 60°" และ *-* แทน "เลี้ยวซ้าย 60°"

## ตัวอย่างโปรแกรม
ตัวอย่างโปรแกรมภาษาโลโก เขียนได้ดังนี้
`
 to koch :x
   repeat 3 [triline :x rt 120]
 end
 to triline :x
   if :x < 1 [fd :x] [triline :x/3 lt 60 triline :x/3 rt 120 triline :x/3 lt 60 triline :x/3]
 end
`
เวลาเริ่มต้นให้เรียก `rt 30 koch 100`

## อ้างอิง

* Koch Snowflake ที่ MathWorld

## ดูเพิ่ม
* แฟร็กทัล

กเกล็ดหิมะค็อค
รูปสามเหลี่ยมด้านเท่า

{4} a^2
| angle       = 60°
}}
**รูปสามเหลี่ยมด้านเท่า** คือรูปสามเหลี่ยมชนิดหนึ่งที่ด้านทั้งสามมีความยาวเท่ากัน ในเรขาคณิตแบบยุคลิด รูปสามเหลี่ยมด้านเท่าจัดเป็นรูปหลายเหลี่ยมมุมเท่า (equiangular polygon) กล่าวคือ มุมภายในแต่ละมุมของรูปสามเหลี่ยมมีขนาดเท่ากันคือ 60° ด้วยคุณสมบัติทั้งสอง รูปสามเหลี่ยมด้านเท่าจึงจัดเป็นรูปหลายเหลี่ยมปรกติ (regular polygon) และเรียกอีกชื่อหนึ่งได้ว่าเป็น *รูปสามเหลี่ยมปรกติ*

รูปสามเหลี่ยมด้านเท่าที่ยาวด้านละ a\,\! หน่วย จะมีส่วนสูง (altitude) เท่ากับ \frac{\sqrt{3}}{2}a หน่วย และมีพื้นที่เท่ากับ \frac{\sqrt{3}}{4}a^2 ตารางหน่วย

รูปสามเหลี่ยมด้านเท่าเป็นรูปสามเหลี่ยมที่มีความสมมาตรมากที่สุด คือมีสมมาตรแบบสะท้อนสามเส้น และสมมาตรแบบหมุนที่อันดับสามรอบศูนย์กลาง กรุปสมมาตรของรูปสามเหลี่ยมนี้จัดว่าเป็นกรุปการหมุนรูปของอันดับหก (dihedral group of order 6) หรือ *D<sub>3</sub>*

thumb|right|ทรงสี่หน้าปรกติ สร้างขึ้นจากรูปสามเหลี่ยมด้านเท่าสี่รูป
รูปสามเหลี่ยมด้านเท่าสามารถพบได้ในโครงสร้างทางเรขาคณิตอื่นๆ หลายอย่าง เช่น รูปวงกลมที่มีรัศมีเท่ากันสองวงตัดกัน โดยมีจุดศูนย์กลางอยู่บนเส้นรอบวงของอีกวงหนึ่ง ทำให้เกิดส่วนโค้งขนาดเท่ากัน และสามารถแสดงได้ด้วยรูปสามเหลี่ยมด้านเท่า รูปสามเหลี่ยมนี้ยังเป็นส่วนหนึ่งของการสร้างทรงหลายหน้า ทรงตันเพลโตสามในห้าชิ้นประกอบขึ้นจากรูปสามเหลี่ยมด้านเท่า หนึ่งในนั้นคือทรงสี่หน้าปรกติ ซึ่งประกอบด้วยหน้ารูปสามเหลี่ยมด้านเท่าทั้งสี่หน้า นอกจากนั้นรูปสามเหลี่ยมด้านเท่าสามารถนำมาเรียงติดต่อกันบนระนาบ จนเกิดเป็นรูปแบนราบสามเหลี่ยม (triangular tiling)

การหารูปสามเหลี่ยมด้านเท่าที่เกี่ยวข้องกับรูปสามเหลี่ยมใดๆ สามารถหาได้จากทฤษฎีบทสามส่วนของมอร์ลีย์ (Morley's trisector theorem)

## การสร้างรูปสามเหลี่ยมด้านเท่า
200px|thumb|right|การสร้างรูปสามเหลี่ยมด้านเท่า
รูปสามเหลี่ยมด้านเท่าสามารถสร้างขึ้นได้ง่ายด้วยสันตรงและวงเวียน เริ่มต้นจากวาดวงกลมรัศมี *r* หน่วยด้วยวงเวียน จากนั้นวาดวงกลมอีกวงหนึ่งด้วยรัศมีเท่ากัน โดยให้จุดศูนย์กลางของวงใหม่อยู่บนเส้นรอบวงของวงกลมแรก วงกลมทั้งสองจะตัดกันสองจุด ลากส่วนของเส้นตรงเชื่อมจุดศูนย์กลางทั้งสอง และลากจากจุดศูนย์กลางทั้งสองไปยังจุดตัดจุดหนึ่งบนเส้นรอบวง ส่วนของเส้นตรงทั้งสามเส้นจะประกอบกันเป็นรูปสามเหลี่ยมด้านเท่ายาวด้านละ *r* หน่วย

## รูปสามเหลี่ยมฮีโรเนียนคล้ายด้านเท่า
รูปสามเหลี่ยมฮีโรเนียนหมายถึงรูปสามเหลี่ยมที่มีความยาวของด้านและพื้นที่เป็นจำนวนตรรกยะ เนื่องจากรูปสามเหลี่ยมด้านเท่าที่มีความยาวของด้านเป็นจำนวนตรรกยะ จะให้พื้นที่เป็นจำนวนอตรรกยะ ดังนั้นรูปสามเหลี่ยมด้านเท่าจึงไม่มีทางเป็นฮีโรเนียน อย่างไรก็ตาม มีลำดับของรูปสามเหลี่ยมฮีโรเนียนชุดหนึ่งและเป็นชุดเดียวที่ "คล้ายด้านเท่า" เพราะว่าด้านทั้งสามที่มีความยาวเท่ากับ *n* − 1, *n*, *n* + 1 และเป็นจำนวนเต็ม จากตัวอย่างต่อไปนี้เป็นรูปสามเหลี่ยมฮีโรเนียนคล้ายด้านเท่า

ลำดับจำนวนของ *n* สามารถหาได้จากการคูณจำนวนก่อนหน้าด้วย 4 และลบด้วยสองจำนวนก่อนหน้า นั่นคือ
::q_n = 4q_{n-1} - q_{n-2}\,\!
ตัวอย่างเช่น 52 = 4 × 14 − 4 และ 194 = 4 × 52 − 14 เป็นต้น ลำดับจำนวนนี้สามารถสร้างขึ้นจากผลเฉลยของสมการของเพลล์ x^2 - 3y^2 = 1 ซึ่งถูกถ่ายทอดมาจากการขยายเศษส่วนต่อเนื่องของ √3 

## อ้างอิง

## ดูเพิ่ม
* ตรีโกณมิติ
* ทฤษฎีบทของวีวีอานี (Viviani's theorem)

## แหล่งข้อมูลอื่น
* 

หมวดหมู่:รูปสามเหลี่ยม
เซตจูเลีย

**เซตจูเลีย** () เป็นเซตในการวิเคราะห์ระบบพลวัตเชิงซ้อน เซตจูเลียของฟังก์ชันโฮโมมอร์ฟิก f เขียนแทนด้วย J(f)\, ประกอบด้วยจุดเริ่มต้นซึ่งเมื่อวนซ้ำ (iterate) ฟังก์ชัน f ไปเรื่อย ๆ แล้วจะพบว่าเมื่อจุดเริ่มต้นเปลี่ยนไปเพียงเล็กน้อย ค่าที่ได้กลับต่างกันได้มาก เซตจูเลียมีคุณสมบัติอลวน

ส่วนเซตที่เป็นส่วนเติมเต็มของเซตจูเลีย เรียก **เซตฟาตู** (อังกฤษ: Fatou set) ใช้สัญลักษณ์ F(f)\,

ชื่อของเซตทั้งสองตั้งตามนักคณิตศาสตร์ชาวฝรั่งเศส คือ ปิแอร์ ฟาตู และ กาสตง จูเลีย

## โพลิโนเมียลกำลังสอง
ระบบพลวัติที่นิยมศึกษากันมากได้แก่ โพลิโนเมียลกำลังสอง ซึ่งเขียนได้ในรูปของ
:f_c(z) = z^2 + c\,
โดยที่ c\, เป็นค่าคงที่จำนวนเชิงซ้อน

สำหรับภาพข้างล่างนี้เป็นเซตจูเลียสำหรับ f_c(z) ที่ค่า c\, ต่าง ๆ กัน

ไฟล์:Julia-Menge.png|c=1-φ และ φ เป็นอัตราส่วนทองคำ
ไฟล์:Time escape Julia set from coordinate (phi-2, phi-1).jpg|c=(φ−2)+(φ−1)i =-0.4+0.6i
ไฟล์:Time escape Julia set from coordinate (0.285, 0).jpg|c=0.285+0i
ไฟล์:Julia set (highres 01).jpg|c=0.285+0.01i
ไฟล์:Julia_set_camp3.jpg|c=0.45+0.1428i
ไฟล์:Julia_set_camp1.jpg|c=-0.70176-0.3842i
ไฟล์:Julia_set_camp2.jpg|c=-0.835-0.2321i


แต่ถ้าเปลี่ยนค่า c\, จากค่าคงที่มาเป็นตัวแปรที่สนใจและเขียนกราฟของ c\, เมื่อค่าเริ่มต้นของ z\, เป็นศูนย์ ผลที่ได้จะเป็นเซตม็องแดลโบรตแทน

## ดูเพิ่ม
* เซตม็องแดลโบรต

หมวดหมู่:แฟร็กทัล
แมกโนเลีย (แก้ความกำกวม)

**แมกโนเลีย** (magnolia) อาจหมายถึง

* แมกโนเลีย สกุลดอกไม้ชนิดหนึ่ง
* สีแมกโนเลีย สีชนิดหนึ่งใกล้เคียงกับสีขาว เป็นสีของดอกแมกโนเลีย
* แมกโนเลีย ภาพยนตร์ปี 1999 กำกับโดย พอล โธมัส แอนเดอร์สัน นำแสดงโดย ทอม ครูส และ ฟิลิป ฮอฟฟ์แมน
* โครงการบ้านแมกโนเลียส์ (Magnolias) สถานที่ถ่ายทำรายการทรู อะคาเดมี แฟนเทเชีย
อัศวินดาบกายสิทธิ์

**อัศวินดาบกายสิทธิ์** หรือ **อภินิหารดาบทองคำ** เป็นภาพยนตร์จีนกำลังภายใน ที่ออกฉายในปี พ.ศ. 2513 นำแสดงโดย มิตร ชัยบัญชา กำกับโดย เฉิน เลียก ปิน ผู้กำกับภาพยนตร์ชาวฮ่องกง ถ่ายทำที่ฮ่องกงและไต้หวัน

## เรื่องย่อ
ในระหว่างศึกสองตระกูล ระหว่างตระกูลชิงกับตระกูลเหอ เพื่อแย่งชิงสิทธิ์เหนือภูเขา ซึ่งมีแร่เกลือมูลค่ามหาศาล เหว่ยชิง บุตรชายตระกูลชิง (มิตร ชัยบัญชา) เกิดความรักกับบุตรสาวตระกูลเหอ (เพชรา เชาวราษฎร์ และกว่าน หลิง) ซึ่งสร้างความโกรธแค้นให้กับผู้นำของทั้งสองตระกูล  ในขณะเดียวกัน ลู่หุ้ย (เถียนเหย่) ซึ่งก็หมายปองในตัวบุตรสาวตระกูลเหอ ก็เข้ามาขัดขวางความรักของคนทั้งคู่ การฆ่าฟันกันเพื่อความรัก และศักดิ์ศรีของตระกูลจึงเกิดขึ้น

## การสร้าง
ภาพยนตร์เรื่องนี้เป็นภาพยนตร์ต่างประเทศเรื่องแรก ที่มิตรร่วมแสดง และเป็นเรื่องเดียวจาก 3 เรื่องที่มิตรร่วมถ่ายทำจนจบก่อนจะเสียชีวิต มิตรถ่ายภาพยนตร์จีนค้างอีกเรื่องหนึ่งคือเรื่อง จอมดาบพิชัยยุทธ (2514) ซึ่งได้เปลี่ยนนักแสดงนำเป็นลือชัย นฤนาท แสดงต่อ และอีกเรื่องคือ ดาบคู่สะท้านโลกันต์ (2514) ให้ไชยา สุริยัน แสดงแทน โดยหลังจากถ่ายทำภาพยนตร์เรื่อง *[[บ้านสาวโสด]]* มิตรเดินทางไปฮ่องกงพร้อมกับเพชราและคณะ ระหว่างวันที่ 1-5 ตุลาคม พ.ศ. 2513 เพื่อถ่ายทำปิดกล้อง ก่อนจะกลับมาเกิดอุบัติเหตุเสียชีวิตในวันที่ 8 ตุลาคม ในการถ่ายทำเรื่อง *[[อินทรีทอง]]*  

ภาพยนตร์เรื่องนี้มีการถ่ายทำเป็นสองเวอร์ชัน มีกว่าน หลิง ดาราชาวฮ่องกง รับบทนางเอกสำหรับฉบับที่ฉายในต่างประเทศ และเพชรา เชาวราษฎร์ รับบทนางเอกสำหรับฉบับที่ฉายในประเทศไทย เดิมทีภาพยนตร์จะใช้ชื่อไทยว่า  *อภินิหารดาบทองคำ* หรือ *ดาบอาญาสิทธิ์*  แต่เมื่อฉายจริงได้เปลี่ยนชื่อเป็น *อัศวินดาบกายสิทธิ์*

หลังจากมิตร ชัยบัญชาเสียชีวิต ผู้สร้างได้แก้ปัญหาการถ่ายทำฉากที่ค้างอยู่ โดยใช้นักแสดงสมัครเล่นจากจังหวัดชัยภูมิ ชื่อ ชาติ ชัยภูมิ ซึ่งมีหน้าตาท่าทางคล้ายมิตรมาก มาแสดงแทน

## เชิงอรรถ
 

## อ้างอิง
* หนึ่งเดียว, ประวัติการณ์ที่สุดหนังไทย, 2549 ISBN 974-94228-8-0

หมวดหมู่:ภาพยนตร์จีน
หมวดหมู่:ภาพยนตร์ที่ออกฉายในปี พ.ศ. 2513
หมวดหมู่:ภาพยนตร์กำลังภายใน
ที่พักสงฆ์บ้านหนองบัว

**ที่พักสงฆ์บ้านหนองบัว** ตั้งอยู่ที่ หมู่บ้านหนองบัว  หมู่ที่ 9 ตำบลผาจุก อำเภอเมือง จังหวัดอุตรดิตถ์ อยู่ในเขตปกครองคณะสงฆ์ตำบลคุ้งตะเภา มีฐานะเป็นที่พักสงฆ์ สังกัดการปกครองคณะสงฆ์มหานิกาย ภาค 5

## สภาพวัด
**ที่พักสงฆ์บ้านหนองบัว** เป็นที่พักสงฆ์ขนาดใหญ่ ได้รับการตั้งเป็นที่พักสงฆ์เมื่อปี พ.ศ. 2547 มีพื้นที่ 30 ไร่เศษ ตัววัดตั้งอยู่บนพื้นที่ป่าสาธารณประโยชน์ของชุมชน มีศาสนสถาน-ถาวรวัตถุอยู่ประปรายกระจายไปตามป่าภายในอาณาบริเวณวัด  ภายในวัดมีความร่มรื่นและเงียบสงัด ห่างไกลจากหมู่บ้านและถนนใหญ่ มีบรรยากาศที่เหมาะแก่การปฏิบัติธรรม

## ประวัติวัด

## ศาสนสถาน-ถาวรวัตถุ
* วิหารศิลาแลง 1 หลัง
* ศาลาการเปรียญขนาดเล็ก 1 หลัง
* หอสวดมนต์ 1 หลัง 
* กุฏิเดี่ยว 5 หลัง
* ห้องน้ำ 2 หลัง

หมวดหมู่:ศาสนสถานในอำเภอเมืองอุตรดิตถ์
หมวดหมู่:ศาสนาพุทธในจังหวัดอุตรดิตถ์
ภาษากาเนาชี

**ภาษากาเนาชี** เป็นภาษาหรือสำเนียงในอินเดีย มีผู้พุด 6 ล้านคนในบริเวณกันเนาช์ของรัฐอุตตรประเทศ ใกล้เคียงกับภาษาฮินดี บางครั้งจัดว่าเป็นสำเนียงหนึ่งของภาษาฮินดี ในบางกรณีจัดเป็นภาษาฮินดีตะวันตก ภาษากาเนาชีมีสองสำเนียงคือ สำเนียงติรารีและสำเนียงกาเนาชีพื้นเมืองที่อยู่ระหว่างภาษากาเนาชีมาตรฐานกับภาษาอวธี
กาเนาชี
ภาษาโสรา

**ภาษาโสรา** เป็นภาษากลุ่มมุนดาตอนใต้ในอินเดีย มีผู้พูดเป็นภาษาแม่ 288,000 คน (2540) ในทางใต้ของรัฐโอริศา ที่อยู่ทางตะวันออกของอินเดีย แต่ก็มีที่รัฐอานธรประเทศ มัธยประเทศ พิหาร ทมิฬนาฑู เบงกอลตะวันตก และบางส่วนของรัฐอัสสัม เขียนด้วยอักษรเตลูกู อักษรละติน และอักษรโสรัง สมเป็งที่ประดิษฐ์เมื่อ พ.ศ. 2479 ทางยูเนสโกจัดให้ภาษานี้อยู่ในกลุ่ม 'เสี่ยงใกล้สูญ'

## อ้างอิง

## อ่านเพิ่ม
*Hammarström, Harald; Forkel, Robert; Haspelmath, Martin; Bank, Sebastian, eds. (2016). "Sora". *[[Glottolog|Glottolog 2.7]]*. Jena: Max Planck Institute for the Science of Human History.
*Ramamurti, R. S. (1931). *A Manual of the Sora (Savara) Language. Delhi: Mittal Publication.*
*Veṅkaṭarāmamūrti, G. (1986). *Sora–English dictionary*. Delhi: Mittal Publication.

## แหล่งข้อมูลอื่น
* Austroasiatic Languages: Munda and Mon–Khmer

หมวดหมู่:ภาษาในประเทศอินเดีย
ศริพร วณิเกียรติ

ศาสตราจารย์กิตติคุณ นายแพทย์ **ศริพร วณิเกียรติ** (Prof.Dr.Sariphorn Vanikieti, M.D., M.PH., D.A (Eng.), F.C.C.P. ที่ปรึกษาคณะกรรมการมูลนิธิจุมภฏ-พันธุ์ทิพย์ อดีตคณบดี คณะแพทยศาสตร์ จุฬาลงกรณ์มหาวิทยาลัย และผู้ช่วยเลขาธิการสภากาชาดไทย

## ประวัติการศึกษา
* 8 เมษายน พ.ศ. 2494 แพทยศาสตรบัณฑิต มหาวิทยาลัยแพทยศาสตร์
* 5 เมษายน พ.ศ. 2495 สาธารณสุขศาสตรมหาบัณฑิต มหาวิทยาลัยแพทยศาสตร์
* 30 มกราคม พ.ศ. 2501 Diploma in Anaesthetics Board of Examination of England
* 6 พฤษภาคม พ.ศ. 2503 Fellow of the American College American College of Chest Physicians of Chest Physicians 
* 5 สิงหาคม พ.ศ. 2514 อนุมัติบัตร สาขาวิสัญญีวิทยา แพทยสภา

## ประวัติการทำงาน
* หัวหน้าภาควิชาวิสัญญีวิทยา คณะแพทยศาสตร์ จุฬาลงกรณ์มหาวิทยาลัย
* นายกสโมสรอาจารย์ จุฬาลงกรณ์มหาวิทยาลัย
* ประธานสภาคณาจารย์ จุฬาลงกรณ์มหาวิทยาลัยท่านแรก
* ศาสตราจารย์ ภาควิชาวิสัญญีวิทยา คณะแพทยศาสตร์ จุฬาลงกรณ์มหาวิทยาลัย
* กรรมการสภามหาวิทยาลัยผู้ทรงคุณวุฒิ จุฬาลงกรณ์มหาวิทยาลัย
* คณบดี คณะแพทยศาสตร์ จุฬาลงกรณ์มหาวิทยาลัย
* ผู้อำนวยการโรงพยาบาลจุฬาลงกรณ์ สภากาชาดไทย
* กรรมการแพทยสภา แพทยสภา
* ผู้ช่วยเลขาธิการสภากาชาดไทย ฝ่ายการแพทย์และการบรรเทาทุกข์ สภากาชาดไทย
* กรรมการสภามหาวิทยาลัยประเภททั่วไป (โดยการเลือกตั้ง) จุฬาลงกรณ์มหาวิทยาลัย
* ศาสตราจารย์กิตติคุณ คณะแพทยศาสตร์ จุฬาลงกรณ์มหาวิทยาลัย
* ปัจจุบัน ที่ปรึกษาคณะกรรมการมูลนิธิจุมภฏ-พันธุ์ทิพย์

## เกียรติประวัติ
* ผู้ร่วมก่อตั้งสมาคมวิสัญญีแพทย์แห่งประเทศไทย
* พ.ศ. 2521 แต่งตั้งคณะทำงานขอข้อมูลเรื่องการศึกษาสาขาวิชาเทคนิคการแพทย์ เพื่อใช้ประกอบการพิจารณาจัดตั้งคณะเทคนิคการแพทย์ในจุฬาลงกรณ์มหาวิทยาลัย แต่ได้รับการบรรจุเข้าแผนพัฒนาฯ ให้ดำเนินการจัดตั้งเป็น "ภาควิชาเทคนิคการแพทย์" คณะแพทยศาสตร์ จุฬาลงกรณ์มหาวิทยาลัย

## เครื่องราชอิสริยาภรณ์

## อ้างอิง

## แหล่งข้อมูลอื่น
* http://www.md.chula.ac.th/rcat/dhx.htm 
* คณะสหเวชศาสตร์ จุฬาลงกรณ์มหาวิทยาลัย
* http://www.chumbhot-pantip.org/index.php?f=committe&i=8 

หมวดหมู่:ศาสตราจารย์กิตติคุณ
หมวดหมู่:บุคคลจากคณะแพทยศาสตร์ จุฬาลงกรณ์มหาวิทยาลัย
หมวดหมู่:อาจารย์คณะแพทยศาสตร์
หมวดหมู่:แพทย์ชาวไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ภาษาบันยูมาซัน

**ภาษาบันยูมาซัน** (*Basa Banyumasan*) รู้จักกันตามภาษาพูดว่า **งาปัก** (*Basa Ngapak*) เป็นสำเนียงหนึ่งของภาษาชวา ผู้พูดส่วนใหญ่อยู่ในเขตบันยูมาซันในชวากลาง และบริเวณรอบๆเทือกเขาซลาเมตและแม่น้ำเซอรายู บริเวณใกล้เคียงในชวาตะวันตกและทางเหนือของจังหวัดบันเติน ร่วมกับเมืองในบริเวณนั้น อยู่ในภาษากลุ่มมาลาโย-โพลีเนเซียตะวันตก ลักษณะทางภาษาศาสตร์ใกล้เคียงกับภาษามลายู ภาษาซุนดา ภาษามาดูรา ภาษาบาหลี

## ประวัติ
นักวิชาการแบ่งพัฒนาการของภาษาชวาเป็น 4 ระยะ คือ
* ภาษาชวาโบราณ อยู่ระหว่างพุทธศตวรรษที่ 14 - 18
* ภาษาชวายุคกลาง อยู่ระหว่างพุทธศตวรรษที่ 18 - 21
* ภาษาชวาใหม่ อยู่ระหว่างพุทธศตวรรษที่ 21 - 25
* ภาษาชวาสมัยใหม่ อยู่ระหว่างพุทธศตวรรษที่ 25 - ปัจจุบัน
การจัดแบ่งดังกล่าวนี้ ได้รับอิทธิพลจากการเกิดจักรวรรดิในชวา ในประวัติศาสตร์วัฒนธรรมชวา การเกิดจักรวรรดิทำให้เกิดการแบ่งระดับของภาษา ซึ่งแสดงฐานะทางสังคมของผู้พูด ระดับของภาษาเหล่านี้ไม่มีผลต่อชาวบันยูมาซันมาก ในบริเวณบันยูมาซัน ภาษาระดับสูงใช้กับผู้ที่มาจากทางตะวันออกของเกาะชวา 

ภาษาบันยูมาซันมีลักษณะที่ต่างจากภาษาชวามาตรฐานซึ่งกำหนดตามสำเนียงสุรการ์ตาและยอร์กยาการ์ตามาก ส่วนใหญ่เป็นทางด้านสัทวิทยา การออกเสียงและคำศัพท์ ซึ่งเกิดขึ้นจากการใช้คำศัพท์จากภาษาชวาโบราณมากกว่า และการอกเสียงสระต่างกัน

## ความสุภาพ
ภาษาชวามีความแตกต่างไปตามสถานะทางสังคมของผู้พูด ในแต่ละระดับจะมีคำศัพท์และกฎทางไวยากรณ์เป็นของตนเอง ลักษณะแบบนี้พบในภาษาอื่นๆของเอเชียตะวันออกด้วย เช่น ภาษาเกาหลี ภาษาญี่ปุ่นและภาษาไทย

ในบริเวณบันยูมาซัน ภาษาระดับกลาง (Madya) และสุภาพ (Krama) มีใช้น้อย ส่วนใหญ่ใช้กับผู้ที่มาจากทางตะวันออกของเกาะชวา

## สำเนียง
ภาษาบันยูมาซันแบ่งสำเนียงย่อยได้อีก เป็น สำเนียงเหนือ สำเนียงใต้ และสำเนียงบันเติน
 
## อ้างอิง

## แหล่งข้อมูลอื่น

* Javanese writing system

บันยูมาซัน
หญิง

**หญิง** อาจหมายถึง 
* ผู้หญิง หรือ สตรี (woman) มนุษย์เพศหญิง
** สุภาพสตรี (lady)
** เด็กผู้หญิง หรือ เด็กหญิง (girl)
** ความเป็นหญิง หรือ ความเป็น (ลูก) ผู้หญิง (femininity)
* เพศหญิง หรือ เพศเมีย หรือ ตัวเมีย (female) เพศในสิ่งมีชีวิต
ภาษาคอเรีย

**ภาษาคอเรีย** เป็นภาษาในกลุ่มราชสถาน มีผู้พูดราว 25,000 คนในจังหวัดสินธ์ ประเทศปากีสถาน ผู้พูดส่วนใหญ่นับถือศาสนาฮินดูและใช้ภาษาฮินดีในบทสวด
คอเรีย
ชายคา

**ชายคา** คือส่วนของหลังคาที่ยื่นออกจากตัวอาคาร ทำหน้าที่ป้องกันแดด และฝน

ในงานสถาปัตยกรรมไทย เช่นเรือนไทย หรือโบสถ์ ฯลฯ ส่วนที่เป็นจันทันเอก ที่ยื่นออกมาเป็นชายคา มักจะมีไม้ค้ำยัน หรือคันทวย ที่ค้ำยันส่วนยื่นนี้ไว้เพื่อความแข็งแรงของโครงหลังคา และเพิ่มความสวยงามให้แก่อาคาร

ที่ปลายของชายคามักจะปิดทับหัวจันทันส่วนปลายด้วยวัสดุ เรียกกันว่า**[[เชิงชาย]]** และจะมีวัสดุปิดเชิงชายอีกชิ้นหนึ่ง เรียกว่า ปิดเชิงชาย หรือปิดนก โดยทั่วไปมักจะเป็นไม้เนื้อแข็ง แต่ในปัจจุบันจะมีวัสดุประเภทไม้เทียม ซึ่งเป็นวัสดุทำเลียนแบบไม้ ซึ่งมีความคงทนต่อสภาพดินฟ้าอากาศได้ดี

เชิงชายส่วนของชายคาด้านสกัดของอาคารจะเรียกว่าปั้นลม ในอาคารเรียนไทยจะเรียกส่วนของปั้นลมนี้ว่า ตัวเหงา

## แหล่งข้อมูลอื่น
* ตัวเหงากับตัวรื่นเริง คืออะไรในบ้านไทย

หมวดหมู่:สถาปัตยกรรมไทย
หมวดหมู่:ส่วนประกอบของสิ่งก่อสร้าง
กตเวที

**กตเวที** หมายถึง การทดแทนพระคุณของท่าน แบ่งงานที่ต้องทำ 2 ประการคือ

# ประกาศคุณท่าน
# การตอบแทนคุณของท่าน

## แหล่งข้อมูลอื่น
* มงคลชีวิต 38 ประการ 

หมวดหมู่:ศาสนาพุทธ
หมวดหมู่:หลักธรรมของศาสนาพุทธ
โจอัง

thumb|ห้องชงชาอูรากูเอ็ง

**ห้องชงชาอูรากูเอ็ง** () หรือ**โจอัง** ()   เป็นห้องสำหรับทำพิธีชงชาแบบญี่ปุ่น ตั้งอยู่ในเมืองอินูยามะ จังหวัดไอจิ ประเทศญี่ปุ่น สร้างขึ้นในสมัยโชวะ เมื่อ พ.ศ. 2515 (ปีโชวะที่ 47)


ภาพ:JapaneseGardenWaterBasin.jpg|สวนบริเวณรอบห้องชงชา
ภาพ:TeaHouseWindowInuYama.jpg|หน้าต่างห้องชงชา
ภาพ:Urakuen tea garden 02.jpg|


## แหล่งข้อมูลอื่น

* ข้อมูลจากเว็บไซต์โรงแรมเมเท็ตสึ อินูยามะ  

หมวดหมู่:จังหวัดไอจิ
หมวดหมู่:สมบัติแห่งชาติญี่ปุ่น
ตารางอักษรฮันกึล

ตารางต่อไปนี้แสดงจาโมในอักษรฮันกึล แยกตามพยัญชนะต้น สระ และพยัญชนะสะกด กำกับด้วยการถอดภาษาเกาหลีด้วยอักษรโรมันฉบับปรับปรุง

## พยัญชนะต้น

## สระ

## พยัญชนะสะกด

## การเรียงลำดับตามพจนานุกรม
* เรียงแบบเกาหลีใต้
** พยัญชนะ: ㄱ (ㄲ) ㄴ ㄷ (ㄸ) ㄹ ㅁ ㅂ (ㅃ) ㅅ (ㅆ) ㅇ ㅈ (ㅉ) ㅊ ㅋ ㅌ ㅍ ㅎ
** สระ: ㅏ ㅐ ㅑ ㅒ ㅓ ㅔ ㅕ ㅖ ㅗ ㅘ ㅙ ㅚ ㅛ ㅜ ㅝ ㅞ ㅟ ㅠ ㅡ ㅢ ㅣ
* เรียงแบบเกาหลีเหนือ
** พยัญชนะ: ㄱ ㄴ ㄷ ㄹ ㅁ ㅂ ㅅ ᆼ(ตัวสะกด) ㅈ ㅊ ㅋ ㅌ ㅍ ㅎ ㄲ ㄸ ㅃ ㅆ ㅉ ᄋ(ตัวต้น)
** สระ: ㅏ ㅑ ㅓ ㅕ ㅗ ㅛ ㅜ ㅠ ㅡ ㅣ ㅐ ㅒ ㅔ ㅖ ㅚ ㅟ ㅢ ㅘ ㅙ ㅝ ㅞ

## ชื่ออักษร
### แบบเกาหลีใต้

* ㄱ *giyeok* 기역 (หรือ *gieok* 기억)
* ㄲ *ssang giyeok* 쌍 기역 (หรือ *ssang gieok* 쌍 기억)
* ㄴ *nieun* 니은
* ㄷ *digeut* 디귿
* ㄸ *ssang digeut* 쌍 디귿
* ㄹ *rieul* 리을
* ㅁ *mieum* 미음
* ㅂ *bieup* 비읍
* ㅃ *ssang bieup* 쌍 비읍

* ㅅ *siot* 시옷
* ㅆ *ssang siot* 쌍 시옷
* ㅇ *ieung* 이응
* ㅈ *jieut* 지읒
* ㅉ *ssang jieut* 쌍 지읒
* ㅊ *chieut* 치읓
* ㅋ *kieuk* 키읔
* ㅌ *tieut* 티읕
* ㅍ *pieup* 피읖
* ㅎ *hieut* 히읗

### แบบเกาหลีเหนือ

* ㄱ *gieuk* 기윽
* ㄴ *nieun* 니은
* ㄷ *dieut* 디읃
* ㄹ *rieul* 리을
* ㅁ *mieum* 미음
* ㅂ *bieup* 비읍
* ㅅ *sieut* 시읏
* ㅈ *jeu* 즈 (หรือ *jieut* 지읒)
* ㅊ *cheu* 츠

* ㅋ *keu* 크
* ㅌ *teu* 트
* ㅍ *peu* 프
* ㅎ *heu* 흐
* ㄲ *doen gieuk* 된 기윽 (หรือ *ssang gieuk* 쌍 기윽)
* ㄸ *doen dieut* 된 디읃 (หรือ *ssang dieut* 쌍 디읃)
* ㅃ *doen bieup* 된 비읍 (หรือ *ssang bieup* 쌍 비읍)
* ㅆ *doen sieut* 된 시읏 (หรือ *ssang sieut* 쌍 시읏)
* ㅉ *doen jieut* 된 지읒 (หรือ *ssang jieut* 쌍 지읒)

### ชื่ออื่นที่เลิกใช้
* ㅁ: *miom* 미옴
* ㅂ: *biop* 비옵
* ㅈ: *jyat* 쟛
* ㅇ: *iheung* 이흥, *ihoeng* 이횡, *ihaeng* 이행 (สระในคำว่า 행 ควรจะเป็น ᆡ แทนที่จะเป็น ㅐ), *i* 이

หมวดหมู่:ภาษาเกาหลี
สนามกีฬาในร่มแห่งชาติโยโยงิ

thumb|ภายในสนามกีฬาในร่ม
**สนามกีฬาในร่มแห่งชาติโยโยงิ** หรือ **โยโยงิ** () เป็นสนามกีฬาในร่ม มีบริเวณตั้งที่สวนโยโยงิ กรุงโตเกียว ประเทศญี่ปุ่น ออกแบบโดย เค็งโซ ทังเงะ ก่อสร้างในช่วงปี พ.ศ. 2504 – 2507 เคยใช้แข่งขันกีฬาว่ายน้ำและกระโดดน้ำในโอลิมปิกฤดูร้อน 1964

สนามกีฬาในร่มแห่งชาติโยโยงิมีความจุ 13,291 ที่นั่ง ปัจจุบัน ใช้แข่งขันบาสเกตบอลและฮอกกีน้ำแข็ง และจะใช้เป็นสนามแข่งขันแฮนด์บอล ในโอลิมปิกฤดูร้อน 2020

## สนามกีฬาในร่มโยโยงิที่ 2

250px|thumb|right|สนามกีฬาในร่มโยโยงิที่ 2 
มีความจุทั้งหมด 3,202 ที่นั้ง ออกแบบมาเพื่อใช้แข่งบาสเกตบอล เคยใช้เป็นสถานที่จัดแข่งขันมวยสากลชิงแชมป์โลกในปี พ.ศ. 2557 การป้องกันตำแหน่งแชมป์โลกสภามวยโลก (WBC) รุ่นฟลายเวท ระหว่าง อากิระ ยาเองาชิ เจ้าของตำแหน่งชาวญี่ปุ่น กับ โรมัน กอนซาเลซ ผู้ท้าชิงชาวนิการากัว และการป้องกันตำแหน่งแชมป์โลก WBC รุ่นไลท์ฟลายเวท ระหว่าง นาโอยะ อิโนอูเอะ เจ้าของตำแหน่งชาวญี่ปุ่น กับ สามารถเล็ก ก่อเกียรติยิม  ผู้ท้าชิงชาวไทย

## อ้างอิง

หมวดหมู่:สิ่งก่อสร้างในเขตชิบูยะ
แห่งชาติโยโยงิ
หมวดหมู่:สนามกีฬาในโอลิมปิกฤดูร้อน 2020
หมวดหมู่:สนามมวยในประเทศญี่ปุ่น
หมวดหมู่:สนามวอลเลย์บอลในประเทศญี่ปุ่น
หมวดหมู่:สนามบาสเกตบอลในประเทศญี่ปุ่น
เขตชิบูยะ

**เขตชิบูยะ** () เป็นเขตการปกครองของมหานครโตเกียว ประเทศญี่ปุ่น เป็นเขตศูนย์กลางด้านเศรษฐกิจของโตเกียว

## ประวัติ
หลังจากที่มีการสร้างรถไฟสายยามาโนเตะใน ค.ศ. 1885 ชิบูยะก็เป็นที่รู้จักในชื่อของสถานีรถไฟในโตเกียวตะวันตกเฉียงใต้ และได้กลายเป็นศูนย์กลางธุรกิจและความบันเทิงในเวลาต่อมา ชิบูยะได้ยกฐานะเป็นหมู่บ้านใน ค.ศ. 1889 เป็นเมืองใน ค.ศ. 1909 เป็นเขตของกรุงโตเกียวใน ค.ศ. 1932 เป็นเขตของนครบาลโตเกียวใน ค.ศ. 1943 และเป็นเขตพิเศษเมื่อวันที่ 15 มีนาคม ค.ศ. 1947 มาจนถึงปัจจุบัน

สวนโยโยงิในชิบูยะ เคยเป็นหนึ่งในจุดนัดพบของมหกรรมโอลิมปิกฤดูร้อน 1964 นอกจากนี้ ชิบูยะเป็นสถานที่ยอดนิยมของวัยรุ่นมา 30 ปีแล้ว มีห้างสรรพสินค้าแฟชั่นต่าง ๆ ตั้งอยู่มากมาย

## ภูมิศาสตร์
thumb|ชิบูยะใน ค.ศ. 1952
thumb|ชิบูยะตอนใต้ใน ค.ศ. 2020
เขตชิบูยะเป็นที่ตั้งของย่านธุรกิจและที่พักอาศัยที่มีชื่อเสียงหลายแห่ง เช่น ไดกันยามะ เอบิซุ ฮาราจูกุ ฮิโร ฮิงาชิ โอโมเตซันโด เซ็นดางายะ และโยโยงิ

### แขวง
* **พื้นที่ฮาตางายะ:**
** ซาซาซูกะ, ฮาตางายะ, ฮมมาจิ
* **พื้นที่โยโยงิ:**
** อูเอฮาระ, โอยามาโจ, นิชิฮาระ, ฮัตสึได, โมโตโยโยงิโจ, โทมิงายะ, โยโยงิกามิโซโนโจ
* **พื้นที่เซ็นดางายะ:**
** เซ็นดางายะ, จิงงูมาเอะ
* **พื้นที่เอบิซุ-โอมูไก:**
** คามิยามาโจ, จินนัง, อูดางาวาโจ, โชโต, ชินเซ็นโจ, มารูยามาโจ, โดเง็นซากะ, นัมเปไดโจ, ซากูรางาโอกาโจ, ฮาจิยามาโจ, อูงูกิซูดานิโจ, ซารูงากูโจ, ไดกังยามาโจ, เอบิซุนิชิ, เอบิซุมินามิ
* **พื้นที่ฮิกาวะ-ชิมบาชิ:**
** ชิบูยะ, ฮิงาชิ, เอบิซุ, ฮิโรโอะ

## จุดเที่ยวชมและพื้นที่ทางประวัติศาสตร์
thumb|ทางข้ามชลมุนชิบูยะมองจากหอสังเกตการณ์ตึกชิบูยะสกาย
ชิบูยะมีชื่อเสียงจากทางข้ามแบบชุลมุนที่มีชื่อว่าทางม้าลายชิบูยะ ตั้งอยู่หน้าสถานีรถไฟชิบูยะฝั่งทางออกฮาจิโก โดยจะหยุดให้ผู้คนเดินข้ามทางม้าลายจากทั่วทุกทิศ ทางม้าลายชิบูยะเป็น "ทางม้าลายที่ชลมุนที่สุดในโลก" โดยมีผู้ข้ามถนนสูงถึง 3,000 คนต่อครั้ง

## อ้างอิง

## แหล่งข้อมูลอื่น
* 
* 
* เว็บไซต์ทางการเขตชิบูยะ 

ชิบูยะ
หมวดหมู่:ย่านในโตเกียว
สถานีวิทยุโทรทัศน์ไททีวี

**สถานีวิทยุโทรทัศน์ไททีวี** เป็นสถานีโทรทัศน์ที่ออกอากาศในระบบแอนะล็อกเอ็มเอ็มดีเอส ดำเนินการโดย *บริษัท ไททีวี วิทยุโทรทัศน์ จำกัด* (เดิมคือ บริษัท เวิลด์ สตาร์ ทีวี จำกัด) ภายใต้สัญญาสัมปทานกับสถานีวิทยุโทรทัศน์แห่งประเทศไทย กรมประชาสัมพันธ์ โดยดำเนินการแพร่ภาพออกอากาศทั้งสิ้น 3 ช่องรายการ ดังนี้

* ช่องสัญญาณที่ 1 - เนชั่นแชนแนล นำเสนอข่าวตลอด 24 ชั่วโมง โดยเครือเนชั่น
* ช่องสัญญาณที่ 2 - วาไรตี้แชนแนล นำเสนอรายการโทรทัศน์หลากหลายประเภท เช่น วิเคราะห์ข่าว ดนตรี และสารคดี
* ช่องสัญญาณที่ 3 - มิวสิกไทม์เอาท์ นำเสนอมิวสิกวิดีโอของทุกค่ายเพลง
และได้นำสัญญาณไปออกอากาศที่ดาวเทียมช่อง Kttv1-2
ความถี่ดาวเทียม NSS6  11635 H 27500

และเนื่องจากในปี พ.ศ. 2556 เป็นต้นมา สถานีโทรทัศน์ไททีวี ยุติการออกอากาศในระบบ MMDS พร้อมกับจะมีการเปลี่ยนผ่านจากทีวีแอนะล็อก เป็นทีวีดิจิทัลภาคพื้นดิน จึงทำให้สถานีได้ปิดตัวลง

## แหล่งข้อมูลอื่น
* เว็บไซต์อย่างเป็นทางการ 

ทไททีวี
อำเภอควนกาหลง

**ควนกาหลง** เป็นอำเภอหนึ่งของจังหวัดสตูล

## ประวัติ
ท้องที่อำเภอควนกาหลง เดิมเป็นส่วนหนึ่งของอำเภอเมืองสตูล ทางราชการได้แบ่งพื้นที่การปกครองของอำเภอเมืองสตูล ออกมาตั้งเป็น **กิ่งอำเภอควนกาหลง** ตามประกาศกระทรวงมหาดไทยลงวันที่ 12 พฤษภาคม พ.ศ. 2512 โดยมีผลบังคับตั้งแต่วันที่ 3 มิถุนายน ปีเดียวกัน

และต่อมาได้มีพระราชกฤษฎีกายกฐานะขึ้นเป็น **อำเภอควนกาหลง** ตามประกาศกระทรวงมหาดไทยลงวันที่ 30 สิงหาคม พ.ศ. 2519 โดยให้มีผลตั้งแต่วันที่ 8 กันยายน ปีเดียวกัน
* วันที่ 3 มิถุนายน 2512 แยกพื้นที่ตำบลทุ่งนุ้ย ตำบลแป-ระ และตำบลท่าแพ อำเภอเมืองสตูล มาตั้งเป็น **กิ่งอำเภอควนกาหลง** ขึ้นกับอำเภอเมืองสตูล
* วันที่ 6 ตุลาคม 2513 ตั้งตำบลควนกาหลง แยกออกจากตำบลทุ่งนุ้ย ตั้งตำบลอุใดเจริญ แยกออกจากตำบลแป-ระ ตั้งตำบลนิคมพัฒนา แยกออกจากตำบลแป-ระ
* วันที่ 13 ธันวาคม 2515 จัดตั้งนิคมสร้างตนเอง ในท้องที่กิ่งอำเภอควนกาหลง อำเภอเมืองสตูล และกิ่งอำเภอทุ่งหว้า อำเภอละงู
* วันที่ 1 มิถุนายน 2519 แยกพื้นที่ตำบลแป-ระ ตำบลท่าแพ กิ่งอำเภอควนกาหลง อำเภอเมืองสตูล และตำบลสาคร อำเภอเมืองสตูล ไปตั้งเป็น **กิ่งอำเภอท่าแพ** ขึ้นกับอำเภอเมืองสตูล
* วันที่ 8 กันยายน 2519 ยกฐานะจากกิ่งอำเภอควนกาหลง อำเภอเมืองสตูล เป็น **อำเภอควนกาหลง**
* วันที่ 2 สิงหาคม 2526 ตั้งตำบลปาล์มพัฒนา แยกออกจากตำบลนิคมพัฒนา
* วันที่ 3 มิถุนายน 2537 ยกฐานะกิ่งอำเภอท่าแพ อำเภอเมืองสตูล เป็น **อำเภอท่าแพ**
* วันที่ 26 มิถุนายน 2539 แยกพื้นที่ตำบลปาล์มพัฒนา และตำบลนิคมพัฒนา อำเภอควนกาหลง มาตั้งเป็น **กิ่งอำเภอมะนัง** ขึ้นกับอำเภอควนกาหลง
* วันที่ 8 กันยายน 2550 ยกฐานะจากกิ่งอำเภอมะนัง อำเภอควนกาหลง เป็น **อำเภอมะนัง**

## ที่ตั้งและอาณาเขต
อำเภอควนกาหลงตั้งอยู่ทางทิศตะวันออกของจังหวัด มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอทุ่งหว้า และอำเภอป่าบอน (จังหวัดพัทลุง) 
* **ทิศตะวันออก** ติดต่อกับอำเภอรัตภูมิ อำเภอหาดใหญ่ อำเภอคลองหอยโข่ง และอำเภอสะเดา (จังหวัดสงขลา)
* **ทิศใต้** ติดต่อกับอำเภอควนโดนและอำเภอท่าแพ
* **ทิศตะวันตก** ติดต่อกับอำเภอละงูและอำเภอมะนัง

## การแบ่งเขตการปกครอง
### การปกครองส่วนภูมิภาค
อำเภอควนกาหลงแบ่งพื้นที่การปกครองออกเป็น 3 ตำบล 32 หมู่บ้าน ได้แก่

### การปกครองส่วนท้องถิ่น
ท้องที่อำเภอควนกาหลงประกอบด้วยองค์กรปกครองส่วนท้องถิ่น 3 แห่ง ได้แก่
* **เทศบาลตำบลทุ่งนุ้ย** ครอบคลุมพื้นที่ตำบลทุ่งนุ้ยทั้งตำบล
* **เทศบาลตำบลควนกาหลง** ครอบคลุมพื้นที่ตำบลควนกาหลงทั้งตำบล
* **องค์การบริหารส่วนตำบลอุใดเจริญ** ครอบคลุมพื้นที่ตำบลอุใดเจริญทั้งตำบล

## อ้างอิง


ควนกาหลง
อำเภอท่าแพ

**ท่าแพ** (มลายูไทรบุรี: باراكيت ; Baraket**,** บาราเกต) เป็นอำเภอหนึ่งของจังหวัดสตูล

## ที่ตั้งและอาณาเขต
อำเภอท่าแพมีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอละงูและอำเภอควนกาหลง 
* **ทิศตะวันออก** ติดต่อกับอำเภอควนกาหลง อำเภอควนโดน และอำเภอเมืองสตูล 
* **ทิศใต้** ติดต่อกับอำเภอเมืองสตูลและช่องแคบมะละกา 
* **ทิศตะวันตก** ติดต่อกับช่องแคบมะละกาและอำเภอละงู

## ประวัติ
อำเภอท่าแพ เดิมเป็นพื้นที่ตำบลท่าแพ เป็นตำบลเก่าแก่ตั้งอยู่ในท้องที่อำเภอมำบัง (อำเภอเมืองสตูลในปัจจุบัน) คำว่า "ท่าแพ" สันนิษฐานว่ามาจากคำว่า "บาราเกต" หรือ "เบอราเกต"  ซึ่งเป็นภาษามลายู แปลว่า "ท่าแพ" หรือ "การล่องแพ"  เพราะเดิมตำบลท่าแพ ก็คือ ตำบลบาราเกต มีท่าเรือขนถ่ายสินค้าเพื่อนำไปขายที่อำเภอเมืองสตูล และตำบลใกล้เคียง

ต่อมาเมื่อวันที่ 1 มิถุนายน พ.ศ. 2519 ได้มีประกาศกระทรวงมหาดไทยให้แยกตำบลท่าแพ ตำบลแป-ระ จากกิ่งอำเภอควนกาหลง และตำบลสาคร จากอำเภอเมืองสตูล รวมตั้งเป็น **กิ่งอำเภอท่าแพ** และในวันที่ 30 มีนาคม พ.ศ. 2525 มีประกาศกระทรวงมหาดไทยให้แยกบางหมู่บ้านออกมาจากการปกครองของตำบลแป-ระ รวมตั้งเป็นตำบลท่าเรือ จนกระทั่งเมื่อวันที่ 3 มิถุนายน 2537 จึงมีพระราชกฤษฎีกาฯ ยกฐานะขึ้นเป็น **อำเภอท่าแพ** จนถึงปัจจุบัน

## การแบ่งเขตการปกครอง
### การปกครองส่วนภูมิภาค
อำเภอท่าแพแบ่งพื้นที่การปกครองออกเป็น 4 ตำบล 28 หมู่บ้าน ได้แก่

### การปกครองส่วนท้องถิ่น
ท้องที่อำเภอท่าแพประกอบด้วยองค์กรปกครองส่วนท้องถิ่น 4 แห่ง ได้แก่
* **องค์การบริหารส่วนตำบลท่าแพ** ครอบคลุมพื้นที่ตำบลท่าแพทั้งตำบล
* **องค์การบริหารส่วนตำบลแป-ระ** ครอบคลุมพื้นที่ตำบลแป-ระทั้งตำบล
* **องค์การบริหารส่วนตำบลสาคร** ครอบคลุมพื้นที่ตำบลสาครทั้งตำบล
* **องค์การบริหารส่วนตำบลท่าเรือ** ครอบคลุมพื้นที่ตำบลท่าเรือทั้งตำบล

## อ้างอิง

ท่าแพ
ท่าแพ

**ท่าแพ** อาจหมายถึง

* ประตูท่าแพ หนึ่งในประตูเมืองเชียงใหม่
* อำเภอท่าแพ อำเภอหนึ่งในจังหวัดสตูล
อาสนวิหารฟลอเรนซ์

**อาสนวิทหารฟลอเรนซ์** หรือขื่อเดิม **อาสนวิหารนักบุญมารีแห่งบุษบา** (; ; แปล: "Cathedral of Saint Mary of the Flower") เป็นอาสนวิหารในฟลอเรนซ์ ประเทศอิตาลี เริ่มก่อสร้างครั้งแรกในปี 1296 ด้วยสถาปัตยกรรมกอธิกโดยการออกแบบของอาร์โนลโฟ ดี กัมบิโอ และสร้างเสร็จสมบูรณ์ในปี 1436 ด้วยโดมของอาสนวิหารออกแบบโดยฟิลิปโป บรุเนลเลสกี ด้านนอกของบาซิลิกานั้นประกอบด้วยแผ่นหินอ่อนพอลีโครมสีชมพูและเขียวเฉดต่าง ๆ ส่วนฟะซาดจากศตวรรษที่ 19 ซึ่งสร้างด้วยสถาปัตยกรรมแบบกอธิกฟื้นฟู ออกแบบโดยเอมิลิโอ เดอ ฟาบริส

## อ้างอิง

หมวดหมู่:สิ่งก่อสร้างในคริสต์ศตวรรษที่ 13
หมวดหมู่:สิ่งก่อสร้างในคริสต์ทศวรรษ 1290
หมวดหมู่:สิ่งก่อสร้างในคริสต์ศตวรรษที่ 15
หมวดหมู่:สิ่งก่อสร้างในคริสต์ทศวรรษ 1430
หมวดหมู่:สิ่งก่อสร้างในฟลอเรนซ์
หมวดหมู่:อาสนวิหารในประเทศอิตาลี
ขบวนการกลับสู่เยรูซาเลม

**ขบวนการกลับสู่เยรูซาเลม** ( ;) เป็นเฮาส์เชิร์ดของจีนที่มีวิสัยทัศน์ในการ เผยแพร่ศาสนาสู่ทั้งพุทธ,ฮินดู และประเทศมุสลิมในโลก. ขบวนการถูกค้นพบระหว่างปีพ.ศ. 2463 อย่างไรก็ตามการรุกรานของคอมมิวนิสต์ผลักดันการเคลื่อนไหวไปสู่ใต้ดิน มีการส่งมิชชั่นนารีจำนวน 100,000 คนไปสู่ 51 ประเทศตลอดเส้นทางสายไหม,ซึ่งเป็นเส้นทางการค้าโบราณระหว่างจีนและทะเลเมดิเตอร์เรเนียน.

## แหล่งข้อมูลอื่น
* ขบวนการกลับสู่เยรูซาเลม

หมวดหมู่:ศาสนาคริสต์
อำเภอแม่พริก

**แม่พริก** () เป็นอำเภอในจังหวัดลำปาง

## ที่ตั้งและอาณาเขต
อำเภอแม่พริกมีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอลี้ (จังหวัดลำพูน) และอำเภอเถิน 
* **ทิศตะวันออก** ติดต่อกับอำเภอเถิน
* **ทิศใต้** ติดต่อกับอำเภอบ้านตากและอำเภอสามเงา (จังหวัดตาก)
* **ทิศตะวันตก** ติดต่อกับอำเภอสามเงา (จังหวัดตาก) และอำเภอลี้ (จังหวัดลำพูน)

## ประวัติ
อำเภอแม่พริกตั้งอยู่บนลำห้วยแม่พริก ชื่อ "แม่พริก" คงได้มาจากชื่อลำห้วยแม่พริกนี้ ส่วนที่มาของคำว่า "แม่พริก" มีเรื่องเล่ามาว่า พระพุทธเจ้าเคยเสด็จมาที่นี้จึงมีรอยพระพุทธบาทประทับอยู่บนรอยหิน 2 รอย แต่รอยพระพุทธบาททั้ง 2 รอย เป็นรอยกลับกัน (ชาวบ้านเรียกว่า "ปิ๊ก" หรือ "พลิก" แปลว่า กลับ) นานเข้าเลยเรียกเพี้ยนจากพลิกมาเป็น "พริก" เรื่องเล่าหรือคำบอกเล่าเหล่านี้จึงเป็นที่มาของลำห้วยแม่พริก ก่อนที่จะตั้งเป็นกิ่งอำเภอแม่พริก ปรากฏว่าท้องที่อำเภอแม่พริกแห่งนี้เป็นหมู่บ้านขึ้นกับอำเภอบ้านตาก จังหวัดตาก มีรวมด้วยกัน 3 หมู่บ้าน คือ บ้านแม่พริกลุ่ม  บ้านแม่พริกบน  และบ้านแม่เชียงราย 

เมื่อประมาณ พ.ศ. 2443 ถึง พ.ศ. 2447 จังหวัดตากได้ตั้งด่านเก็บภาษีค่านาเงินรัฐชูปการ ขึ้นที่บ้านแม่พริกลุ่ม และได้จัดส่งเจ้าน้อยสารมาเป็นนายด่าน ต่อมาใน พ.ศ. 2447 เจ้าน้อยสารถูกคนร้ายปล้นฆ่าตายทางราชการจึงได้โอนหมู่บ้านแม่พริกลุ่ม บ้านแม่พริกบน และบ้านแม่เชียงราย จากอำเภอบ้านตาก จังหวัดตาก มาขึ้นกับอำเภอเถิน จังหวัดลำปาง โดยถือเขตห้วยแม่เชียงรายและห้วยแม่ระวาน เป็นเส้นแบ่งเขตและตั้งเป็นกิ่งอำเภอแม่พริกขึ้นโดยมีทีทำการกิ่งอำเภอแม่พริกอยู่ที่บ้านแม่พริกลุ่ม เมื่อแรกที่ตั้งเป็นกิ่งอำเภอนั้นได้แบ่งเขตปกครองออกเป็น 4 ตำบล คือ ตำบลแม่พริกลุ่ม ตำบลผาปัง ตำบลแม่ปุ และตำบลน้ำดิบ

## เขตการปกครอง
### การปกครองส่วนภูมิภาค
อำเภอแม่พริกแบ่งพื้นที่การปกครองออกเป็น 4 ตำบล 30 หมู่บ้าน ได้แก่

### การปกครองส่วนท้องถิ่น
ท้องที่อำเภอแม่พริกประกอบด้วยองค์กรปกครองส่วนท้องถิ่น 4 แห่ง ได้แก่

* **[[เทศบาลตำบลแม่พริก]]** ครอบคลุมพื้นที่หมู่ 1–2, 5 ตำบลแม่พริก
* **[[ตำบลแม่ปุ|เทศบาลตำบลแม่ปุ]]** ครอบคลุมพื้นที่ตำบลแม่ปุทั้งตำบล (เขตสุขาภิบาลแม่ปุเดิม)
* **เทศบาลตำบลพระบาทวังตวง** ครอบคลุมพื้นที่ตำบลพระบาทวังตวงทั้งตำบล
* **[[องค์การบริหารส่วนตำบลแม่พริก]]** ครอบคลุมพื้นที่หมู่ 3–4, 6–11 ตำบลแม่พริกและตำบลผาปังทั้งตำบล (เฉพาะนอกเขตเทศบาลตำบลแม่พริก)

## อ้างอิง

ม่แพริก
ญะราญ

**ญะราญ** ในคติไทยถือเป็นผีป่าประจำช้าง บ้างเรียก **มะเรง** มาจากคำเขมรว่า *มฺริญ* (, เมฺรญ) แปลว่าผีป่าจำพวกหนึ่ง รูปร่างเหมือนเด็กเล็ก เชื่อกันว่าเป็นผู้ดูแลสัตว์ป่า ในคติชนกัมพูชาเชื่อว่าญะราญหรือมะเรงนี้เป็นเจ้าป่าและเจ้าแห่งสรรพสัตว์ทั้งปวง มีตัวตนจริงแต่ไม่เคยมีใครพบเห็น แต่ได้ยินเสียงญะราญตามป่า ชาวเขมรที่เป็นหมอช้างหรือทำอาชีพโพนช้างจะใช้ภาษาเมฺรญสำหรับสื่อสารระหว่างจับช้างป่าทำนองเดียวกับภาษาผีของไทย

ชาวเขมรมีความเชื่อเรื่องผีมฺริญว่าเป็นผีที่ช่วยดูแลสัตว์เลี้ยง แต่ปัจจุบันพวกเขานับถือในเชิงคุณไสยว่าเป็นผีที่ให้โชคลาภ ช่วยบันดาลความร่ำรวย และสิริมงคลแก่ผู้เคารพบูชา

## คติชน
### คติชนเขมร
ในคติชนเขมร เรียกผีชนิดนี้ว่า "มฺริญก็วงเวียล" (, *เมฺรญคงวาล*) ปรากฏใน *พจนานุกรมภาษาเขมร ฉบับพุทธสาสนบัณฑิตย์* ให้ความหมายไว้ว่า "ปีศาจจำพวกหนึ่ง ปรำปรากล่าวว่า มักแสดงตัวให้เห็นเป็นรูปเด็กน้อย อยู่อาศัยตามแนวป่า เป็นปีศาจเลี้ยงดูแลพวกสัตว์ป่า บางคนที่เชื่อเรื่องผีปีศาจมักจะนับถือบูชา โดยให้ช่วยดูแลวัวควาย หรือช้างม้าให้ด้วย" ส่วน *พจนานุกรมเขมร-ไทย ฉบับทุนพระยาอนุมานราชธน* ให้ความหมายไว้ว่า "ปีศาจพวกหนึ่ง เชื่อกันว่า มักปรากฏร่างให้เห็นเป็นเด็กอยู่ตามป่าดง เป็นผีคุ้มครองสัตว์ป่า คนที่นับถือพวกนี้มักจะกราบไหว้บูชา ให้ช่วยคุ้มครองรักษาสัตว์ มีโค กระบือ ช้าง ม้าของตน รูปร่างหน้าตาของผีตนนี้คล้ายเด็กผมจุกหรือกุมารทองของไทย แต่มีพฤติกรรมต่างกัน"

ทั้งนี้ ชาวเขมรเชื่อว่าผีชนิดนี้ดุมากในป่า ชาวบ้านจึงเรียกผีชนิดนี้ว่า "ผีป่า" หรือ "ปีศาจป่า"

จิตร ภูมิศักดิ์ สันนิษฐานว่าแต่เดิมเมฺรญนี้อาจเป็นชาติพันธุ์หนึ่งในตระกูลภาษามอญ-เขมร ซึ่งชำนาญป่าและมิใคร่คบค้ากับชนกลุ่มอื่นจึงถูกเรียกเป็นผี แต่เมฺรญได้ถ่ายทอดวิชาการจับช้างแก่ชาวเขมร ด้วยเหตุนี้ชาวเขมรจึงใช้ภาษาเมฺรญเป็นภาษาในวงการการจับช้าง

ชาวเขมรในยุคปัจจุบันมีพัฒนาการทางความเชื่อเรื่องมริญก็วงเวียล คือเปลี่ยนจากผีป่าไปเป็นผีบ้าน ทำให้ผีชนิดนี้ยังคงอยู่คู่สังคมเขมรตลอดมาจนถึงปัจจุบัน ทั้งยังสร้างบุคลาธิษฐานว่ามฺริญก็วงเวียลมีลักษณะเป็นผีเด็กผมจุก เชื่อว่าเรียกทรัพย์ได้ โดยจะนำไปไว้บนหิ้ง ใส่ไว้ในกระจาด หรือสร้างกระท่อมขนาดน้อยให้อยู่ ทำนองเดียวกับกุมารทอง หรือนางกวักของไทย หรือมาเนกิเนโกะของญี่ปุ่น ส่วนการเซ่นไหว้ก็จะเป็นอาหารที่เด็กชอบ เช่น น้ำหวาน ลูกอม นม ขนม และของเล่น เป็นอาทิ

### คติชนไทย
ในคติชนไทย เรียกผีชนิดนี้ว่า *ญะราญ* หรือ *มะเรง* ซึ่งชื่ออย่างหลัง เป็นคำยืมจาก *มฺริญ* ของเขมร สัจภูมิ ละออ (2568) เสนอว่า ความเชื่อเรื่องผีชนิดนี้อาจเป็นความเชื่อร่วมกันระหว่างไทยกับเขมร หรือไทยอาจได้รับอิทธิพลความเชื่อเรื่องมฺริญก็วงเวียลมาจากเขมร ซึ่งในไทยเชื่อว่าเป็นผีป่าประจำช้าง ปรากฏการเคารพบูชาในฐานะผีป่า ปรากฏใน *โคลงเฉลิมพระเกียรติสมเด็จพระนารายณ์ฯ* ความว่า

มีความหมายว่า เมื่อสมเด็จพระนารายณ์มหาราชทรงทอดเชือกปะกำ (บ่วงบาศคล้องคอช้าง) เสร็จแล้ว ก็ยกเอาดาลประตูขึ้น มีคนชูคบเพลิงสีแดงฉานคอยอยู่ แล้วถวายข้าวเพื่อบวงสรวงเทพยดาผู้ใหญ่ ฝูงผีป่า (คือญะราญ) และปู่เจ้าผู้เป็นใหญ่ในภูเขา

ในโคลง *[[นิราศสุพรรณ (สุนทรภู่)|นิราศสุพรรณ]]* ของสุนทรภู่ ปรากฏเรื่องราวของผีเด็กผมจุกปรากฏตัวในป่า กล่าวคือ ผู้นำทางชาวกะเหรี่ยงได้พบเด็กผมจุกถือไต้นำทางคณะเดินทางของสุนทรภู่ออกจากถ้ำ ปรากฏในโคลงว่า "เกรี่ยงเหนเปนเดกน้อย คอยนำ ไว้จุกลุกเจ้าจำ จุดไต้" ทำให้คณะเดินทางของสุนทรภู่ผ่านพ้นวิกฤตมาได้

## อ้างอิง

หมวดหมู่:ผีไทย